**CASA DE ASIGURĂRI DE SĂNĂTATE CONSTANŢA**

**Bd. Mamaia Nr. 57, Constanţa – 900590**

**Tel. 0372.825.917/0372.825.926/0372.825.927/Fax: 0372.825.911**

**Web: www.casct.ro E-mail:** [**relpub@casct.ro**](mailto:relpub@casct.ro)



**COMUNICAT**

**ÎN ATENȚIA MEDICILOR CARE ELIBEREAZĂ REDOMANDĂRI**

**PENTRU ACORDAREA DISPOZITIVELOR**

**MEDICALE DESTINATE RECUPERĂRII UNOR DEFICIENȚE ORGANICE SAU**

**FUNCȚIONALE**

Pentru evitarea eventualelor disfuncţionalităţi care pot apărea în ceea ce privește emiterea prescripţiilor medicale – recomandare pentru acordarea dispozitivelor medicale destinate recuperării unor deficiențe organice sau funcționale în ambulatoriu, vă informăm că începând cu data de 01 aprilie 2018 s-au modificat:

* **Anexa Nr.38** (condițiile de acordare a pachetului de servicii medicale de baza pentru dispozitive medicale)
* **Anexa Nr.39** (MODALITATEA de prescriere si procurarea dispozitivelor medicale)
* **modelul de recomandare – Anexa nr. 39/D**– Ordinul nr.397/836/2018 pentru aprobarea Normelor metodologice de aplicare în anul 2018 a Hotărârii Guvernului nr.140/2018 *pentru aprobarea pachetelor de servicii medicale şi a Contractului-cadru care reglementează condiţiile acordării asistenţei medicale în cadrul sistemului de asigurări de sănătate pentru anii 2018-2019.*

**Toate anexele menționate se regăsesc pe site-ul instituției noastre:** [**www.cnas.ro/casct**](http://www.cnas.ro/casct)

De asemenea, **având în vedere prevederile din Anexa 38 la Ordinul MS/CNAS/397/836/2018** *pentru aprobarea Normelor metodologice de aplicare în anul 2018 a HG nr. 140/2018*, **facem următoarele precizări:**

- **Recomandările** privind acordarea dispozitivelor medicale destinate recuperării unor deficiențe organice sau **funcționale eliberate anterior datei de 1 aprilie 2018 sunt recunoscute la nivelul caselor de asigurări de sănătate dacă sunt depuse în termen de 30 de zile de la data emiterii**, cu condiția ca, dispozitivele medicale recomandate să se regăsească atât în vechiul pachet de bază (aprobat prin Ordinul 196/139/2017 cu modificările și completările ulterioare), cât și în pachetul de bază aprobat prin HG 140/2018;

- Dispozitivul medical cateter urinar – în cazul recomandării pentru vezică neurogenă, va putea fi recomandat doar de medicii cu specialitatea neurologie și neurologie pediatrică;

- Biometria care însoțește recomandarea pentru lentile intraoculare trebuie să conțină numele și prenumele asiguratului, CNP, data și locul efectuării;

- Începând cu data de 01.04.2018 aveți obligația de a respecta modelul de recomandare privind acordarea dispozitivelor medicale destinate recuperării unor deficiențe organice sau funcționale, prevăzut în Anexa nr. 39D la Ordinul nr. 397/836/2018, iar dispozitivele medicale destinate recuperării unor deficiențe organice sau funcționale în ambulatoriu, trebuie să fie cele prevăzute în Anexa nr. 38 la Ordinul mai sus menționat.

***Președinte – Director general,***

**Dr. George Mirel Cristescu**

***Director Relații Contractuale, Relații Publice și Purtător de cuvânt***

**Jr. Luminița Nagy Aurelia Drăgoi**